laion/Wikipedia-Exotic huggingface dataset:
Refine S7

Refine S7 הוא קרוסאובר מהודר, המשלב מאפיינים של SUV (ראשי תיבות של Sport utility vehicle), מתוצרת יצרנית הרכב הסינית JAC Motors (אנ') (שם רשמי: "Anhui Jianghuai Automobile Co., Ltd", שם בסינית: "江淮汽车") אשר מיצר משנת 2017 ועד היום. תצורת 5 מושבים. תצורת 7 מושבים. דגמי "Refine S7" משווקים בסין מיוני 2017. 5 דלתות. מנועי בנזין - מגדש טורבו. תכולת מכל דלק - 64 ליטר. תאוצה בין 0–100 קמ"ש היא 10.8 שניות (מנוע 1.5 ליטר מגדש טורבו). תאוצה בין 0–100 קמ"ש היא 9.2 שניות (מנוע 2.0 ליטר המפיק 210 כ"ס מגדש טורבו). מחיר היחידה עמד על 109,800 - 128,800 רנמינבי (שנת 2017, בסין). 14,539 יחידות - שנת 2017. 6,787 יחידות - שנת 2018. 798 יחידות - ינואר-מרץ 2019. דגם "Refine S7" דגם "Refine S7" דגם "Refine S7" דגם "Refine S7" דגם "Refine S7" Refine M2 Refine M4 JAC Rein JAC Yueyue מדיה וקבצים בנושא Refine S7 בוויקישיתוף Refine S7, סרטון באתר יוטיוב Refine S7, סרטון באתר יוטיוב אתר היצרן (jac.com.cn) היצרן JAC Motors פותח קווי יצור למכוניות נוסעים businessmirror.com.ph/2018/04/19/jac-motors-introduces-lineup-of-passenger-vehicles דגם "Refine S7" - מנוע 1.5 טורבו wautom.com/2017/05/jac-refine-s7-1-5t-entry-level-mid-size-suv דגם "Refine S7" carnewschina.com/2017/04/11/the-jac-refine-s7-suv-is-ready-for-the-chinese-auto-market דגם "Refine S7" carnewschina.com/2016/11/29/new-photos-of-the-jac-refine-s7-suv-for-china דגם "Refine S7" carnewschina.com/2016/10/14/this-is-the-new-jac-refine-s7-suv-for-china דגם "Refine S7" - מפרט (בסינית) jac.com.cn/jac_activity/2017 דגם "Refine S7" - מכירות עד אפריל 2019 carsalesbase.com/china-car-sales-data/jac/jac-refine-s7
קפסולת חלל

קפסולת חלל (באנגלית: Space capsule) היא חללית המשמשת להחזרת גופים, בדרך כלל אסטרונאוטים, לכדור הארץ, ולהגן על הגופים בעת החדירה לאטמוספירה. קפסולות החלל בדרך כלל בנויות בצורת קונוס בעל תחתית קעורה, אשר מעניק לחללית יציבות בעת הכניסה לאטמוספירה. במהלך החלק האחרון של תהליך החזרה לכדור הארץ, מואטת החללית באמצעות מצנחים ו/או מדחפים, עד אשר היא נוחתת על פני הכוכב, בים או ביבשה. קפסולת החלל המאוישות חייבת להכיל את כל הדברים ההכרחיים על מנת שבני אדם יוכלו לשהות בהם, כולל אוויר, מים ומזון. קפסולות החלל חייבות גם להגן על האסטרונאוטים מפני קור והקרינה שבחלל החיצון. הקפסולה חייבת להיות מבודדת היטב, ויש לה מערכת השולטת בטמפרטורה הפנימית. בקפסולת חלל מאוישות ישנן מערכות תקשורת שמאפשרות לאסטרונאוטים לתקשר עם מרכז הבקרה בכדור הארץ. לאורך השנים נעשה שימוש בקפסולות חלל ברוב תוכניות החלל המאוישות, כולל במקרה של החללית המאוישת הראשונה בעולם, ווסטוק. יוצאות דופן הן מעבורות החלל האמריקאיות, אשר טסות חזרה ונוחתות בנמל תעופה. מרקורי (יצאה משימוש) ג'מיני (יצאה משימוש) אפולו (יצאה משימוש) מעבורת חלל (יצאה משימוש) דרגון 2.0 אוריון (טרם נכנסה לשימוש) בואינג סטארליינר (טרם נכנסה לשימוש) ווסטוק (יצאה משימוש) ווסחוד (יצאה משימוש) סויוז פדרציה (טרם נכנסה לשימוש) שנג'ואו קפסולות חלל לא מאוישות משמשות לחדירה של גופים מהחלל לקרקע בשלמותם, ביניהם דגימות, ציוד ואף הקפסולות עצמן לצורכי שימוש חוזר. דרגון קורונה ויקינג מארס 3 מארס פאת'פיינדר מארס רובר ונרה ג'נסיס היאבוסה סטארדאסט מארס סיינס לברטורי ציור המדגים כיצד נראתה קפסולת החלל של תוכנית אפולו בעת החזרה לכדור הארץ קפסולת החלל של תוכנית אפולו 17 בעת השלב האחרון של הנחיתה קפסולת החלל של תוכנית אוריון לאחר הנחיתה בים קפסולת סויוז TMA לאחר נחיתה, 2003 קפסולת דרגון לאחר שימוש. ניתן לראות על תחתית הקפסולה את סימני החריכה מתהליך החדירה קפסולת מארס סיינס לברטורי לצד מערכת השיוט בעת הרכבתן מדיה וקבצים בנושא קפסולת חלל בוויקישיתוף ערך זה הוא קצרמר בנושא טכנולוגיה ובנושא מדעי החלל. אתם מוזמנים לתרום לוויקיפדיה ולהרחיב אותו.
טכנולוגיה צבאית

טכנולוגיה צבאית היא טכנולוגיה המשמשת לצורך לוחמה. הטכנולוגיה הצבאית מפותחת לעיתים רבות על ידי מדענים ומהנדסים במיוחד לשימוש כוחות צבא בקרבות. טכנולוגיות חדשות רבות נוצרות כתוצאה ממימון שמגיע מהצבא. לרוב טכנולוגיות צבאיות נבדלות מטכנולוגיות אזרחיות, בדרך כלל משום שאין בהן צורך לשימוש אזרחי, משום שלאזרחים אסור להחזיק בהן, או משום שהן מסוכנות מדי לשימוש אזרחי ללא הכשרה צבאית מתאימה. אף על פי כן, לאורך ההיסטוריה המצאות שונות שיוצרו במקור עבור שימוש צבאי, הוכנסו בהמשך לשימוש אזרחי, לעיתים רק עם שינויים קלים מהמקור אם בכלל, ומנגד, המצאות שיוצרו במקור לשימוש אזרחי, אומצו לאורך ההיסטוריה על ידי הצבא למטרות צבאיות. טכנולוגיה צבאית לרוב נדרשת להיות אמינה וקשיחה (רובסטית) יותר מטכנולוגיה אזרחית מקבילה, הן מבחינת אמינות תפקוד והן מבחינת עמידות למכות, נפילות, זעזועים ותנאי שטח קשים (למשל: מדבר) המאפיינים את שדה הקרב. לכן טכנולוגיה צבאית עשויה לרוב מחומרים חזקים ועמידים כמו פלדה ומתכות אחרות, סיבי פחמן וחומרים קרמיים. לעיתים היא כוללת גם יתירות: רכיבים "כפולים" שנועדו לגיבוי אם אחד מהם מתקלקל. דוגמאות בולטות לטכנולוגיות צבאיות לאורך ההיסטוריה: אמצעי לחימה נשק קר כגון גרזן יד, חנית, חץ וקשת מהתקופה הפרה-היסטורית ומאוחר יותר גם גרזן קרב, חרבות, נשק מוט ועוד. נשק חם קל: רובה, אקדח, מקלע, נשק אוטומטי וכו'. נשק חם כבד וארטילריה: תותח, הוביצר, מרגמה, ארטילריה רקטית. כלי רכב המיועדים לקרב: רכב קרבי משוריין יבשתי: טנקים, נגמ"שים, תותח מתנייע וכו'. אוניית מלחמה כגון ספינת טילים, אוניית מערכה, נושאת מטוסים וצוללת. כלי טיס צבאיים: מטוס קרב, מפציץ, מסוק קרב, כלי טיס בלתי מאויש, מטוס תובלה ועוד. כלי נשק מונחים כגון טילים נשק גרעיני ביצורים: חומה, צריחים ובאסטיון מבצרים וטירות מוקשים (יבשתיים וימיים) שריון ואמצעי מיגון: שריון גוף, קסדה, מגן, שריון לכלי רכב, מיגון אקטיבי. טכנולוגיה תומכת C4ISTAR - קשר, מחשבים, רדיו, שליטה ופיקוד. אלקטרוניקה צבאית אלקטרואופטיקה ואמצעי תצפית מכ"ם (ראדאר) לוחמה אלקטרונית מדיה וקבצים בנושא טכנולוגיה צבאית בוויקישיתוף טכנולוגיה צבאית, באתר אנציקלופדיה בריטניקה (באנגלית) מחקר צבאי, דף שער בספרייה הלאומית ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
הו סי

הו סי (במונטנגרית: Who See) הוא צמד מונטנגרי ממפרץ קוטור. חבריו הם דדה (דייאן דדוביץ') מקוטור ונויז (מריו דורדביץ') מהרצג נובי. הצמד הוקם בשנות ה-2000 המוקדמות, ובשנת 2002 הקליטו לראשונה גרסת דמו לשיר "Dim po Dim". בשנת 2007 הוציא הצמד את אלבומו הראשון "Sviranje kupca", באלבום הם אירחו אמני היפ הופ מקומיים וסרבים רבים. בשנת 2008 הופיע הצמד ב-Refesh Festival בקוטור, ההופעה הייתה ציון דרך משמעותי בקריירה של השניים והובילה לסיבוב הופעות שלהם בסרביה הסמוכה. בזמנם החופשי לפני הפסטיבל עבדו נויז ודדה על שירי סולו שלהם. דדה הקליט שיר בשם "Kakav ćemo refren?" עם ראפר סרבי נוסף ונויז הקליט שיר בשם "Niđe hedova masnija". לאחר שהצמד הגיע להישגים במצעד MTV Adria, הכריזה רשות השידור המונטנגרית שהצמד ייצג את מונטנגרו באירוויזיון 2013 במאלמו שבשוודיה יחד עם הזמרת נינה ז'יז'יץ'. השיר שלהם לתחרות היה "Igranka" שיר דאבסטפ בשילוב היפ הופ בבתים. השיר הגיע למקום ה-12 בחצי הגמר הראשון עם 41 וכשל להעלות לגמר. כישלונם של הצמד והזמרת לעלות לגמר עורר הדים ושיח על שיטת ההצבעה הנהוגה באירוויזיון מכיוון שבעוד שהגיע השיר למקום הרביעי בתוצאות הקהל, השופטים דירגו אותו במקום ה-14 ובכך סיכלו את העלייה שלו לגמר. 2007 - "Sviranje kupcu" 2012 - "Krš i drača" 2014 - "Nemam ti kad" 2017 - "Pamidore". מדיה וקבצים בנושא הו סי בוויקישיתוף הו סי, באתר MusicBrainz (באנגלית) הו סי, באתר Yandex.Music (ברוסית) הו סי, באתר Discogs (באנגלית) Presentation of their album Who See biography Review of their debut album Who See at the Refresh Festival in Kotor Who See to represent Montenegro in Malmö, אסקטודיי, 20 בדצמבר 2012
גן עדן: אמונה

גן עדן: אמונה (בגרמנית: Paradies: Glaube) הוא סרט דרמה אוסטרי, הסרט השני בטרילוגיה של אולריך זיידל. בכורת הסרט התקיימה ב-30 באוגוסט 2012. בפסטיבל הסרטים של ונציה הוא התמודד על הפרס הראשי וזכה בפרס מיוחד של חבר השופטים. אנה-מריה, אישה אוסטרית בגיל ביניים מתגוררת לבדה בבית בווינה. היא עובדת בבית החולים ולא מרגישה בודדת כי מאמינה בישו. האמונה שלה בלתי מתפשרת והיא גם מנסה להחזיר לדת את הסביבה הקרובה. באחד הימים לביתה חוזר בעלה לשעבר, מוסלמי שעבר תאונת דרכים קשה. האם היחסים בינם יתחדשו והאם היא יכולה למצוא מקום לאהבה נוספת לאהבתה לאל הנוצרי. "גן עדן: אמונה", במסד הנתונים הקולנועיים IMDb (באנגלית) "גן עדן: אמונה", באתר נטפליקס "גן עדן: אמונה", באתר AllMovie (באנגלית) "גן עדן: אמונה", באתר Metacritic (באנגלית) "גן עדן: אמונה", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
פרופיל DNA

יצירת פרופיל DNA (באנגלית: DNA profiling) הוא תהליך שבו בוחנים תכונות ב-DNA של אדם, בהתאם לטביעות אצבע גנטיות ייחודיות כמו טביעות אצבעות. הטכניקה הומצאה על ידי סר אלק ג'פריס באוניברסיטת לסטר בשנת 1985. פרופיל ה-DNA הוא כלי המסייע רבות בחקירות פליליות. משתמשים בבדיקת סמני DNA כדי להשוות בין פרופילים של חשודים ובין ראיות שנאספו בזירת הפשע (כגון: דגימות של דם, שיער, רוק או זרע), ולהעריך את הסבירות לכך שהחשודים היו מעורבים בפשע. טכניקה זו הובילה גם לכך שאנשים שהורשעו בעבר בפלילים נמצאו כעבור מספר שנים חפים מפשע לאחר שה-DNA שלהם לא תאם ל-DNA שנמצא בזירת הפשע. השיטות הראשונות התבססו על ניתוח RFLP בעזרת לימוד קיטוע DNA. בהמשך עברו לשיטות אחרות שמתבססות על PCR. יצירת פרופיל DNA משמשת גם בבדיקות שארות, לזיהוי גופות ובמחקר הגנאלוגי. איסוף של דגימות DNA מהאוכלוסייה לצורך יצירת פרופיל DNA משתנה ממדינה למדינה בהתאם לחוקים המקומיים. במדינות מסוימות הוקמו מאגרים המכילים פרופילי DNA של כל האסירים. פרופיל DNA, באתר אנציקלופדיה בריטניקה (באנגלית) ד.נ.א., זיהוי על ידי, דף שער בספרייה הלאומית ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
היכל התהילה הלאומי של הצעצועים

היכל התהילה הלאומי של הצעצועים הוא היכל תהילה אמריקאי המכיר בתרומתם של צעצועים ומשחקים אשר נותרו פופולריים לאורך שנים רבות. ההיכל, אשר הוקם בשנת 1998, ישב בתחילה ב-A.C. Gilbert's Discovery Village שבסיילם, אורגון, אך הועבר למוזיאון סטרונג שברוצ'סטר, ניו יורק, בשנת 2002, לאחר שביתו הקודם הפך צר מהכילו. ל-46 צעצועים הוקם מקדש בהיכל התהילה הלאומי של הצעצועים: אתר האינטרנט הרשמי של היכל התהילה הלאומי של הצעצועים (באנגלית) היכל התהילה הלאומי של הצעצועים במוזיאון סטרונג, רוצ'סטר, ניו יורק רגדי אן נכנסת להיכל התהילה של הצעצועים ב-2002
רכס רות (אנטארקטיקה)

רכס רות (באנגלית: Ruth Ridge) הוא רכס סלעי בצד המזרחי של ארץ גרהאם שבאנטארקטיקה. רכס רות הוא רכס שחור, וסלעי שאורכו 4.5 קילומטרים, והוא משתרע בכיוון צפון - דרום. הרכס מהווה את הקצה הדרומי של רמת דטרויט, והוא הנקודה בו הרמה משנה את כיוונה לאורך חוף נורדנשלד. לאחר שינויי הכוון מהווה הרמה את הקיר הצפוני של קרחון דריגאלסקי. דוקטור אוטו נורדנשלד, שעמד בראש המשלחת השוודית לאנטארקטיקה, שחקרה את אנטארקטיקה בין השנים 1904–1901 גילה את הרכס, וחשב כי מדובר בלשון יבשה. נורדנשלד קרא לרכס "כף רות" על שמה של אחותו. בשנת 1947 סקר שטחי חסות איי פולקנד גילה כי מדובר ברכס ולא בלשון יבשה, ובהתאם שונה שמו. רכס רות באתר הסקר הגאולוגי של ארצות הברית רכס רות באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
רכס רות

האם התכוונתם ל... רכס רות (אנטארקטיקה) – רכס סלעי בארץ גרהאם שבאנטארקטיקה רכס רות (ניו זילנד) – רכס סלעי באי הדרומי של ניו זילנד
סאב פופ

סאב פופ (Sub Pop) היא חברת תקליטים מסיאטל, וושינגטון המפורסמת בזכות העובדה שהיא הייתה הראשונה שהחתימה את נירוונה, סאונדגארדן ולהקות רבות נוספות מן הסצנה המקומית. אנשי החברה מוזכרים לעיתים קרובות כראשונים שנקטו בצעדים לקראת הפיכתו של הגראנג' לז'אנר פופולרי. 49% מן החברה שייכים לטיים וורנר, אחת מחברות התקשורת המובילות בעולם. סאב פופ הוקמה בידי ברוס פאוויט בצורת פנזין שכונה "Subterranean Pop" ("פופ תת-קרקעי"), שם שקוצר ל"סאב פופ" החל מן הגיליון השני. סאב פופ החלה לצרף אל גיליונותיה קסטות של להקות שונות. לאחר הגיליון התשיעי החלה סאב פופ לשווק קסטות בלבד. קים ת'אייל מסאונדגארדן הכיר בין פאוויט לג'ונתן פונמן והשניים החליטו להקים לייבל תקליטים ב-1986. לאחר שהחתים מספר להקות החל הצמד לנסות ולקדם את המוזיקה שלהן. צעדם הראשון היה לפתוח שירות שליחת סינגלים על בסיס חודשי בשם "סאב פופ סינגלס קלאב". מהלך זה הפך את החברה לבעלת עוצמה בשוק המקומי ושמה הפך לשם נרדף למוזיקה מאזור סיאטל, בדומה לאופן בו פעלה חברת מוטאון רקורדס בדטרויט. פאוויט ופונמן אף זימנו עיתונאי ממגזין המלודי מייקר הבריטי על מנת לסקר את סצנת המוזיקה של סיאטל. למרות חשיבותה של החברה לקידומו של הגראנג', חלק ממעריצי גראנג' האשימו את אוויט ופונמן בכך שפעלו ממניעים אנוכיים ולא מתוך אהבת המוזיקה. החברה עלתה לכותרות גם בזכות נציגת המכירות מגאן ג'ספר, שאחראית לתרמית "שפת הגראנג'". בין הלהקות שעבדו עם סאב פופ: אפגן ויגס, L7, מאדהאני, נירוונה, סקרימינג טריז, סאונדגארדן, טאד, השינס, דה ג'יזס אנד דה מארי צ'יין והווייט סטרייפס. מדיה וקבצים בנושא סאב פופ בוויקישיתוף אתר האינטרנט הרשמי של סאב פופ (באנגלית) סאב פופ, ברשת החברתית פייסבוק סאב פופ, ברשת החברתית אקס (טוויטר) סאב פופ, ברשת החברתית אינסטגרם סאב פופ, סרטונים בערוץ היוטיוב
ברוס מקינון

ברוס מקינון (באנגלית: Bruce Mackinnon; נולד ב-17 באוקטובר 1978) הוא שחקן אנגלי שהופיע במגוון תוכניות טלוויזיה וסרטי קולנוע. מקינון נולד באשר שבסארי, והתחנך באיטון קולג'. בהמשך למד דרמה באוניברסיטת מנצ'סטר. הוא החל את הקריירה שלו כחבר בצמד הקומי "מאט ומקינון" יחד עם מת'יו הורן. בטלוויזיה הופיע מקינון בתוכניות כגון "המשרד", "המופע של קתרין טייט", "Smack the Pony", ובסדרה של רשת HBO "רומא". בקולנוע שיחק בסרטים "החיים על פי פיטר סלרס", "הדוכסית" ו"יריד ההבלים". מקינון כתב עבור תוכניות הטלוויזיה "המופע של קתרין טייט", עבור אליסטר מקגוואן, ג'וני ווהן, ועבור דארה או בריאן בתוכניתו "Live Floor Show". ב-2012 נבחר מקינון לגלם את סר אנדרו אגיצ'יק בהפקה של הלהקה השייקספירית המלכותית למחזה "הלילה השנים עשר" בבימויו של דייוויד פַאר. ב-2014 הופיע מקינון בפרק בסדרה "בתוך מספר 9" של ה-BBC, בסדרה "אוטופיה" של ערוץ 4 ובסרט "שומרי הגלקסיה" של אולפני מארוול. ב-2015 החל מקינון לשחק בסדרה "אפיזודס" בהפקת שואוטיים / Hat Trick Productions. ברוס מקינון, במסד הנתונים הקולנועיים IMDb (באנגלית) ברוס מקינון, באתר MusicBrainz (באנגלית) Mat and Mackinnon profile at comedycv.co.uk "Bruce Mackinnon". IMDb.
ערפילית שדרית

ערפילית קארינה (באנגלית: Carina Nebula) היא ערפילית בקבוצת הכוכבים קארינה. הערפילית נמצאת במרחק מוערך של כ-8,500 שנות אור מכדור הארץ. הערפילית התגלתה על ידי ניקולא לואי דה לאקאי ב-1752. מדיה וקבצים בנושא ערפילית שדרית בוויקישיתוף ערפילית שדרית, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
אלעזר (בית המקדש)

אלעזר היה הממונה על מעשה הפרוכת בבית המקדש השני, מחמישה עשר הממונים הקבועים שהיו בבית המקדש. המשנה מתארת את חמישה עשר בעלי התפקידים החשובים בבית המקדש, שם מופיע אלעזר: ”אלו הן הממונין שהיו במקדש: [...] אלעזר, על הפרוכת [...]” (משנה, מסכת שקלים, פרק ה', משנה א') הַפָּרוֹכֶת הייתה מסך בד כפול המפריד בין אזור קודש הקודשים שבו עמד ארון הברית, לבין ההיכל (המכונה גם "קודש") שבו עמדו המנורה, מזבח הזהב ושולחן הפנים. הפרוכת הכפולה הייתה בגובה 10 אמות (כ-5 מטר) ורוחבה 10 אמות. בד הפרוכת נארג על ידי נשים, מבד פשתן לבן ("שש") ומצמר בצבעי תכלת, ארגמן ושָני, ועל הבד היו רקומות דמויות הכרובים. מלבד אותה פרוכת מרכזית שבין ההיכל לקודש הקדשים, היו במקדש פרוכות רבות נוספות: י"ג פרוכות היו במקדש שני: שבע על שבעה שערי העזרה, ואחת על פתח האולם, ואחת על פתח ההיכל, ושתים לדביר, בינו ובין הקודש, ושתים כנגדן בעלייה. — משנה תורה לרמב"ם, הלכות כלי המקדש והעובדין בו, פרק ז', הלכה י"ז על מלאכת עשיית כל הפרוכות הללו היה ממונה אלעזר, והוא היה האחראי לאריגת פרוכות חדשות אם התבלו הישנות. הרמב"ם מסביר כי אלעזר היה: ממונה על כל אורגי הפרוכות והרוקמין בהן, שיהיו מוכנות להיכל ולשערים. ושתי פרוכות היו עושין בכל שנה, להבדיל בין הקודש לקודש הקדשים. — משנה תורה לרמב"ם, הלכות כלי המקדש והעובדין בו, פרק ז', הלכה ט"ז בנוסף, היה מתפקידו גם לשמור על הפרוכות הישנות. המשנה פוסקת כי: אין עושין שררה על הציבור בממון פחות משניים, חוץ מבן אחיה שעל חולי מעיים ואלעזר שעל הפרוכות, שאותן קיבלו רוב הצבור עליהן. — משנה, מסכת שקלים, פרק ה', משנה ב' כלומר, ההלכה קובעת שמפני כבוד הציבור לא יהיה אדם יחיד מופקד על כספי ציבור, כדי שלא יחשדו בו שהוא מועל בכספים; אך אלעזר, אף על פי שהיה עוסק בעניינים כספיים משום שאצלו היה שמור הממון לקניית כל הדרוש לאריגת הפרוכות, היה בכל זאת הממונה היחיד בתפקידו זה, מפני שידוע היה כי לציבור יש אמון בו ומקובל עליהם שיעסוק לבדו בכספי הציבור. פירוש הרב פינחס קהתי על המשנה, שקלים פרק ה' משנה א'.
לואיז קמוטו

לואיז קמוטו (בשוודית: Louise Camuto) היא אשת עסקים ודוגמנית עבר שוודית. מיס שוודיה לשנת 1989. קמוטו נולדה במחוז ארברו בשוודיה, ב-1989 זכתה במיס שוודיה. בתחרות מיס תבל 1989 נבחרה לסגנית ראשונה, ב-1990 נבחרה למיס סקנדינביה. היא למדה בבית ספר לעיצוב פנים בניו יורק והיא בוגרת תואר באמנות דקורטיבית, לאחר הלימודים עבדה תקופה כמעצבת פנים. היא נישאה למעצב ההנעלה האמריקאי וינס קמוטו, ב-2001 היא ייסדה ביחד עם בעלה את חברת האופנה "CAMUTO GROUP". היא משמשת כחברה ב"מועצת מעצבי האופנה של אמריקה" (Council of Fashion Designers of America). ב-2011 הזמינה את נציגת שוודיה במיס תבל לבקר בחברה שלה בניו יורק. מדיה וקבצים בנושא לואיז קמוטו בוויקישיתוף לואיז קמוטו, ברשת החברתית אקס (טוויטר) [1] [2] Welcome to Camuto Group, www.camutogroup.com Miss Sweden meets Maggie Norris and visits Camuto group, www.missosology.info ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
So Am I

"So Am I" (בעברית: גם אני) הוא סינגל שהוקלט על ידי הזמרת-יוצרת האמריקאית אווה מקס. השיר יצא לאור ב-7 במרץ 2019, כסינגל שני מתוך האלבום Heaven & Hell, על ידי חברת התקליטים אטלנטיק רקורדס. הקליפ של השיר יצא גם הוא באותו היום. מקס הצהירה שהשיר הוא על השונות והייחודיות של האנשים בעולם. עם שחרור השיר הוא החל להצליח מאוד במצעדים ברחבי העולם ולהתברג במקומות גבוהים. כמו כן, הגיע השיר אל המקום ה-13 במצעד הסינגלים הבריטי. השיר נכתב על ידי אווה מקס, הנרי וולטר, מריה סמית', ויקטור ת'ל, בנג'מין דרבקוט, גיגי גרומבקר ורולו ספרקלי והופק על ידי הנרי וולטר גם כן. השיר יצא בפורמט של הורדה דיגיטלית, ואף הועלה לספוטיפיי. בנוסף לכך, סקרו בילבורד את השיר. הוידאו קליפ של השיר, העלתה מקס לערוץ היוטיוב שלה את האודיו המלא של השיר. כמו כן, הקליפ עצמו מראה את מקס שרה בבית ספר. מידע על היצירה "So Am I" באתר מיוזיק בריינז מידע על הסינגל "So Am I" באתר מיוזיק בריינז מידע על השיר "So Am I" באתר AllMusic מידע על היצירה "So Am I" באתר Discogs מילות השיר "So Am I" באתר Genius סרטון השיר "So Am I" באתר יוטיוב מידע על הרצועה "So Am I" באתר ספוטיפיי Torn, נבדק ב-2019-08-19 מייקל סילבר, Watch Ava Max's Video for Uplifting Anthem 'So Am I', בילבורד, 7 במרץ 2019 Official Singles Chart Top 100 | Official Charts Company, www.officialcharts.com (באנגלית) Ava Max – So Am I (באנגלית), נבדק ב-2019-04-24 So Am I, נבדק ב-2019-04-24 Watch Ava Max's Video for Uplifting Anthem 'So Am I', Billboard Ava Max (2019-03-07), Ava Max - So Am I [Official Music Video], נבדק ב-2019-03-07 Rolling Stone, Rolling Stone (באנגלית) www.ariacharts.com.au ultratop.be - ULTRATOP BELGIAN CHARTS, ultratop.be www.bpi.co.uk Certificeringer | IFPI, www.ifpi.dk ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl
מערכת הרבייה הזכרית

מערכת הרבייה הזכרית מורכבת מאיברים הממוקמים מחוץ לגוף וסביב אזור האגן של זכרים, אשר משתתפים בתהליך הרבייה המינית ובכלל זה רבייה אנושית. בשעת משגל הפין חודר אל הנרתיק של הנקבה, ואליו נשפך נוזל הזרע, שנושא את תאי הזרע. הזרע מפרה את הביצית בגוף הנקבה, והביצית המופרית מתפתחת בהדרגה לעובר. בקרב בני אדם עובר זה מאוחר יותר הופך לתינוק. המקבילה בגוף הנקבה, לרבות נשים, היא מערכת הרבייה הנקבית. ערך מורחב – אשך תפקידם של האשכים הוא לדאוג לייצור ואחזקה של תאי הזרע הזכרי המשמשים להפריית הנקבה. האשכים מונחים בתוך שק האשכים המגן עליהם ושק האשכים עצמו ממוקם מחוץ לחלל הגוף ומתחת לפין. מיקומו הבלתי רגיל של שק האשכים נובע מהבדלי הטמפרטורה שבין חלל פנים הגוף לבין הטמפרטורה הרצויה בשק האשכים, הנמוכה יותר. באופן תקין האשכים מתפקדים ללא דופי ומייצרים זרע פורה עד למותו של הפרט. ערך מורחב – פין כאשר זכר מגורה מינית, הפין מזדקף לפני שהוא מוכן לקיום יחסי מין. הזיקפה מושגת משום שהסינוסים בתוך הפין מתמלאים בדם. איבר מין זכרי המכיל בתוכו שלוש רקמות ספוגיות, שתיים מהן בגוף האיבר ואחת בראשו. כאשר מתעורר אצל הגבר גירוי מיני כלשהו, דם ממלא את הרקמות הספוגיות ומקשה אותן לפני שהפין מוכן לקיום יחסי מין. ערך מורחב – נוזל זרע נוזל זרע מיוצר בבלוטת הערמונית ותפקידו לשאת את תאי הזרע המיוצרים באשכים אל מחוץ לגוף הזכר כדי להפרות את ביציות הנקבה. ערך מורחב – שפיכה כאשר הגירוי המיני הופך אינטנסיבי, הזרע עובר דרך השופכה. במהלך השפיכה שלפוחית השתן נסגרת כך ששתן לא יכנס לשופכה. ההתכווצות המורגשת בעת השפיכה מהווה חלק מהאורגזמה של זכרים. ישנם בסביבות 400 מיליון זרעים ב-3.5 מיליליטר של זרע שיוצאים במהלך השפיכה. עם זאת, הפריה של הביצית עשויה להתרחש גם אם ספירת הזרע נמוכה יותר. לאחר השפיכה הפין חוזר למצב הרגיל שלו. האבולוציה של הרבייה המינית היריון מדיה וקבצים בנושא מערכת הרבייה הזכרית בוויקישיתוף
Bisu T5

Bisu T5 הוא קרוסאובר מהודר, המשלב מאפיינים של SUV (ראשי תיבות של Sport utility vehicle), מתוצרת יצרנית הרכב הסינית Bisu Auto חברת המותג של Chonqing Bisu Automotive Corporation (שותפות (joint venture) בין החברה הממשלתית שהיא חברת החזקות "BAIC Group" (אנ') (שם רשמי: Beijing Automotive Industry Holding Co., Ltd) וחברה המתמחה בתחום הנדל"ן ומחקר ופיתוח, ייצור ומכירה של אופנועים, כלי רכב נוסעים, מנועי בנזין ומנועים וציוד כללי "Yinxiang Group" (אנ') אשר מיוצר בסין משנת 2016 ועד היום. דגם ה-"Bisu T5" הוצג לראשונה בתערוכת המכוניות הבינלאומית בשאנגחאי (אנ') בשנת 2017. 5 רמות גימור. 5 דלתות. 7 נוסעים בתצורת מושבים (2+3+2). מנוע בנזין מגדש טורבו. אופן הנעת הגלגלים: הנעה קדמית. קיבולת מכל דלק - 56 ליטר. צמיגים: 215 / 60 R17. אחריות יצרן: 7 שנים / 200,000 ק"מ. מחיר היחידה עמד על 79,900-104,900 רנמינבי (שנת 2017, בסין). דגם "Bisu T5" דגם "Bisu T5" דגם "Bisu T5" Bisu T3 Bisu M3 מדיה וקבצים בנושא Bisu T5 בוויקישיתוף Bisu T5, סרטון באתר יוטיוב Bisu T5, סרטון באתר יוטיוב Bisu T5, סרטון באתר יוטיוב חברת bisu-auto מייצרת 5 דגמים חדשים בסין carnewschina.com/2017/12/07/bisu-auto-launch-five-new-cars-china דגם "Bisu T5" carnewschina.com/2017/02/16/the-new-bisu-t5-is-an-mpv-suv-crossover-for-the-chinese-car-market דגמי "Bisu T5" - מפרט ומידות chinamobil.ru/eng/baic/bisu/t5 דגם "Bisu T5" - מפרט טכני (בסינית) car.autohome.com.cn/config/series דגם "Bisu T5" drivingyourdream.com/store/p147/BisuT5
סימבאקובוואה

סימבאקובוואה (בסוואהילי: Simbakubwa, "האריה הגדול") הוא סוג נכחד של יונק ממשפחת ההאיניילוריים, לשעבר ההאינודונים, אשר חי ביבשת אפריקה בתקופת המיוקן המוקדמת, 23 מיליון שנים לפני זמננו. משקלו הוא כ-1,500 ק"ג והוא גדול יותר מדוב קוטב. זהו אחד היונקים אוכלי הבשר הגדולים ביותר שנודע למדע. סוג זה הכיל מין אחד - Simbakubwa kutokaafrika, שפירושו: "מאפריקה". מאובניו נתגלו לראשונה בחפירות שנעשו במערב קניה בין 1978 ל-1980 ואוחסנו כחלק מאוסף ה"צבועיים" של המוזיאון הלאומי של קניה (אנ'). ב-2019 גילה החוקר ד"ר מתיו בורתס את האוסף, אשר כלל את מרבית הלסת של החיה, פיסות מהגולגולת שלה וחלק מהשלד, ופנה לד"ר ננסי סטיבנס, פלאונטולוגית שחקרה מאובנים מהאתר שבו נמצאו העצמות. באותה שנה פרסמו השניים את ממצאי המחקר בכתב העת המדעי "Journal of Vertebrate Paleontology". מדיה וקבצים בנושא סימבאקובוואה בוויקישיתוף סימבאקובוואה, באתר GBIF (באנגלית) אסף רונאל, מפלצת אפריקאית בת 22 מיליון שנה התגלתה במגירת המוזיאון, באתר הארץ, 19 באפריל 2019 Borths, M. R.; Stevens, N. J. (2019). "Simbakubwa kutokaafrika, gen. et sp. nov. (Hyainailourinae, Hyaenodonta, 'Creodonta,' Mammalia), a gigantic carnivore from the earliest Miocene of Kenya". Journal of Vertebrate Paleontology: e1570222. doi:10.1080/02724634.2019.1570222. ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
לגנה ורדסיה

לגנה ורדסיה רודריגז (בספרדית: Legna Verdecia Rodríguez; נולדה ב-29 באוקטובר 1972) היא ג'ודוקא עבר קובנית אשר התחרתה בקטגוריית המשקל עד 52 ק"ג, האלופה האולימפית מסידני 2000. ורדסיה השתתפה שלוש פעמים במשחקים האולימפיים בשנים 1992, 1996 ו-2000. באטלנטה 1996 היא זכתה במדליית ארד. היא התחילה בשלב שמינית הגמר בו ניצחה את אלכסה וון שוויחו הגרמנייה וברבע הגמר היא ניצחה את נוריקו נראזאקי היפנית. בחצי הגמר ורדסיה הפסידה להיון סוק-הי הדרום-קוריאנית ונשרה לקרב על מדליית הארד בו גברה על האלופה האולימפית המכהנת אלמודנה מוניוז הספרדייה. באולימפיאדת סידני 2000 ורדסיה זכתה במדליית הזהב בקטגוריית המשקל עד 52 ק"ג. היא התחילה בשלב שמינית הגמר וניצחה באיפון את מירן לאון הספרדייה לאחר תרגיל סיאו-נגי מוצלח. ברבע הגמר היא ניצחה את קרולינה מריאני הארגנטינאית בהחלטת שופטים ובחצי הגמר היא ניצחה בניקוד ווזארי את קיה סון-הי הצפון-קוריאנית. בגמר ורדסיה התמודדה מול נוריקו נראזאקי היפנית וניצחה באיפון לאחר תרגיל סיאו-אוטושי 2 דקות ו-19 שניות מתחילת הקרב. ורדסיה מחזיקה בחמש מדליות מאליפויות העולם, מדליית זהב (1993), מדליית כסף (1999) ושלוש מדליות ארד (1991, 1995 ו-2001). במשחקים הפאן-אמריקאיים היא זכתה בשלוש מדליות זהב (1991, 1995 ו-1999) ובאליפות הפאן-אמריקאית היא זכתה בשבע מדליות; ארבע מדליות זהב (1988, 1990, 1997 ו-1998), מדליית כסף (1996) ושתי מדליות ארד (1992 ו-1994). במהלך הקריירה ורדסיה זכתה ביותר מ-50 מדליות בתחרויות מהסבב העולמי, מתוכן 43 מדליות זהב, ביניהן מדליות זהב מטורנירי צרפת ויפן היוקרתיים. לגנה ורדסיה, ברשת החברתית פייסבוק לגנה ורדסיה, באתר olympedia.org לגנה ורדסיה, באתר איגוד הג'ודו העולמי לגנה ורדסיה, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.